Amerikanët, jo të ngurtë ndaj një besimi fetar
Një raport tregon se si përkatësitë fetare ndryshojnë në vendin me shumëllojshmërinë më të madhe të besimeve
Anketa e bazuar në intervista me 35 mijë amerikanë përbën studimin e parë të madh prej shumë vitesh rreth shpërndarjes së besimeve fetare në Shtetet e Bashkuara. Anketa e zhvilluar nga Forumi Pew për Fenë dhe Jetën Publike, zbuloi dy të dhëna të rëndësishme: shumëllojshmërinë e grupeve fetare në Shtetet e Bashkuara dhe eksplorimin e identiteteve të ndryshme fetare nga amerikanët. Gregori Smith është autori kryesor i studimit. Ja si shprehet ai: Sipas anketës, 16 përqind e amerikanëve nuk kanë ndonjë përkatësi fetare, por kjo nuk do të thotë se ata nuk besojnë fare. Vetëm një pjesë e vogël e tyre e quajnë veten ateistë ose agnostikë. Papa Benediktit do të bëjë pas pak javësh vizitën e parë në Shtetet e Bashkuara dhe zoti Smith thotë se kisha katolike është prekur thellë nga ndryshimet në përkatësitë fetare: Zoti Smith ia atribuon këtë fluksit të madh të imigrantëve hispanikë të cilët, sipas studimit, janë shumica katolikë. Edhe fetë e tjera kanë përfituar nga imigrantët, duke përfshirë myslimanët: - thotë ai. Studimi i zotit Smith zbulon se besimet e njerëzve, përkatësitë fetare dhe sjelljet kanë ndikim në pikëpamjet e tyre politike dhe sociale. Prandaj, thotë ai, është e kuptueshme që nëse besimi fetar i amerikanëve ndryshon, ashtu ndryshojnë edhe pikëpamjet e tyre politike. Stiven Uejni është profesor i politikës në Universitetin Xhorxhtaun në Uashington: - thotë ai. "Forumi Pew për Fenë dhe Jetën Publike" do të publikojë raporte të tjera mbi përhapjen e besimeve fetare mes amerikanëve si dhe mbi pikëpamjet e tyre sociale dhe politike.//lk